<classify> KAMPUNI ya Kufua Umeme ya Independent Power Tanzania Limited IPTL, imesema inawajibika kulipa Dola za Marekani 185,449,440 sawa na Sh 426,533,712,000 kwa Benki ya Standard Chartered Hong Kong Limited SCBH na sio serikali.Imesema inakubaliana na msimamo wa serikali kuwa wao ni wadhamini wa IPTL, na jukumu lao ni kusimamia na kuhakikisha IPTL inalipa madeni yake yote halali inayodaiwa na wadai wake ikiwemo la benki hiyo. Benki hiyo imeshinda tuzo hiyo katika kesi Usuluhishi namba ARB0504 ya mwaka 2015 katika Baraza la Kimataifa ya Utatuzi wa Migogoro ya Uwekezaji huko London, Uingereza ICSID.Akitoa taarifa hiyo kwa vyombo vya habari jana jijini Dar es Salaam, Kaimu Mkurugenzi Mtendaji wa IPTL, Wakili Joseph Makandege alisema kampuni hiyo haijashindwa kulipa deni hilo, bali bado inatumia haki yake ya msingi na ya kikatiba kuhoji madai ya SCBHK mahakamani. Makandege alisema kampuni hiyo itawajibika kulipa deni hilo na serikali italazimika kuiwajibisha kufanya hivyo endapo IPTL itashindwa katika mashauri yake yanayoendelea mahakamani nchini.Hakuna haja ya Watanzania na wadau wote wa IPTL kutaharuki. Ingawa hadi sasa hatujarudishiwa leseni ya kufua na kusambaza umeme, bado ni kampuni binafsi iliyo hai na yenye rasilimali lukuki, miundombinu iliyokamilika na uongozi thabiti unaotosha kusimamia haki na maslahi ya kila mdau wa IPTL, alisema Makandege.Alieleza kuwa kampuni hiyo ilitoa kinga inayoikinga serikali na taasisi yoyote yatokanayo na kupewa fedha zilizokuwa katika Akaunti ya zake ikiwamo Shirika la Umeme Tanzania Tanesco dhidi ya madai Tegeta Escrow iliyopo Benki Kuu ya Tanzania BoT. Alisema kwa sasa, IPTL haitambui benki hiyo kama wadai wake na inahoji mahakamani uhalali wa madai yao hayo.IPTL imewafungulia SCBHK mashauri mbalimbali ikiwemo shauri la madai namba 60 ya mwaka 2014, shauri la maombi namba 801 na 802 ya mwaka 2016 na mashauri ya biashara namba 67 na 75 ya mwaka 2017 yanayoendelea katika Mahakama Kuu Kanda ya Dar es Salaam, alifafanua.Alisisitiza kuwa katika mashauri hayo, pamoja na nafuu nyingine, IPTL inaiomba Mahakama Kuu itamke rasmi kwamba benki hiyo siyo wadai wao na ibatilishe tuzo mbalimbali ambazo ilipewa huko Ulaya bila kuwapo IPTL ambayo ndiyo mhusika mkuu katika migogoro husika. Kwa mujibu wa Makandege, IPTL inaidai SCBHK fidia ya jumla ya Dola za Marekani bilioni 3.240 sawa na Sh trilioni 6.5.Alisema madai na tuzo hiyo ni miongoni mwa masuala ambayo bado yanabishaniwa na ambayo IPTL bado ina haki ya kuyahoji na fursa ya kuyabatilisha mahakamani. Alisema benki hiyo bado inapaswa kuthibitisha uhalali wa tuzo hiyo katika mahakama za Tanzania ambako uamuzi ndiyo utahitimisha mzozo kama kweli benki hiyo ni mdai halali wa IPTL au vinginevyo.Endapo IPTL itashinda katika mashauri yake hayo, benki hiyo inaweza kupoteza uhalali wa kuendelea kuwabughudhi kwa madai yake au inaweza kukata deni lake hilo la shilingi bilioni 426.5 katika shilingi trilioni 6.5 inazodaiwa na IPTL na kuilipa IPTL kiasi kitakachobakia, alieleza Makandege.Alisema kama IPTL itashindwa katika mashauri yake hayo, haitashindwa kulipa deni hilo kwani kiwanda na rasilimali zake nyingine zinatosha kuuzwa na kulipia madeni yake. Makandege aliwaomba wadau wa kampuni hiyo kushirikiana ili kupata suluhisho la kudumu la migogoro hiyo ili kuipa IPTL fursa ya kuendesha masuala yake yenyewe na kulipa madeni yake yote na kuiondolea serikali adha na usumbufu wa kudaiwa na wadai wa IPTL kila mara. Hata hivyo, ameomba Tanesco kulipa malimbikizo ya fedha inazoidai kwani kwa kutofanya hivyo, ni kuidhoofisha na kuinyima uwezo na weledi wa kukabiliana na changamoto zake yenyewe.IPTL inakubaliana na inaunga mkono kwa dhati msimamo wa serikali na inaahidi kufanya kila liwezalo kulipa madeni yake lakini inaomba iwezeshwe kufanya hivyo kwa kulipwa madeni yake na kurudishiwa leseni yake ya kufua na kusambaza umeme wa bei nafuu na wa uhakika kwa maendeleo ya Watanzania na Taifa zima katika kukuza uchumi wa viwanda, alisisitiza Makandege.  <topic>: KITAIFA 